stanford-oval/wikipedia huggingface dataset:
ประยูร สุรนิวงศ์
การทำงาน

หลังจากจบการศึกษาระดับประกาศนียบัตรประโยคครูประถม ประยูรได้ทำการสอนในโรงเรียนในจังหวัดอุดรธานี
ต่อมาเข้าเริ่มรับราชการที่วิทยาลัยวิชาการศึกษาปทุมวัน เมื่อปี พ.ศ. 2500 หลังจบการศึกษาในระดับปริญญาโท ก็ได้ย้ายไปสอนที่วิทยาลัยวิชาการศึกษาบางแสน ระหว่างนั้นได้ไปช่วยราชการที่วิทยาลัยครูเทพสตรี แล้วก็ย้ายกลับไปสอนที่ วิทยาลัยวิชาการศึกษาประสานมิตร
จนกระทั่งได้โอนไปเป็นอาจารย์ที่คณะสถิติประยุกต์ สถาบันบัณฑิตพัฒนบริหารศาสตร์ ก่อนที่จะลาออกใน พ.ศ. 2512 เพื่อลงสมัครรับเลือกตั้งสมาชิกสภาผู้แทนราษฎรในปีนั้น แต่เมื่อไม่ได้รับเลือกตั้งจึงกลับเข้ารับราชการตามเดิม และได้ลาออกจากราชการอีกครั้งใน พ.ศ. 2518 เพื่อลงสมัครรับเลือกตั้งสมาชิกสภาผู้แทนราษฎรอีกครั้ง
งานการเมือง

ประยูร ได้รับเลือกตั้งสมาชิกสภาผู้แทนราษฎรจังหวัดอุดรธานีครั้งแรก ในการเลือกตั้ง พ.ศ. 2518 และได้รับเลือกเรื่อยมา จนถึง พ.ศ. 2531 รวม 4 สมัย
ประยูร ได้รับโปรดเกล้าฯ แต่งตั้งให้เป็นรัฐมนตรีช่วยว่าการกระทรวงศึกษาธิการ เมื่อเดือนสิงหาคม พ.ศ. 2533 (ครม.45) และรัฐมนตรีช่วยว่าการกระทรวงอุตสาหกรรม เมื่อเดือนธันวาคม พ.ศ. 2533 (ครม. 46) ในรัฐบาลพลเอกชาติชาย ชุณหะวัณ
ประยูร เคยร่วมก่อตั้งพรรคการเมืองกับเลียง ไชยกาล ในชื่อพรรคประชาชน และเป็นกรรมการบริหารพรรค ต่อมาเข้าร่วมงานกับพลเอกเกรียงศักดิ์ ชมะนันทน์ ในปี พ.ศ. 2525 และได้รับตำแหน่งรองหัวหน้าพรรคชาติประชาธิปไตย ต่อมาเป็นเลขาธิการพรรค
งานการเมือง > สมาชิกสภาผู้แทนราษฎร

ประยูร สุรนิวงศ์ ได้รับการเลือกตั้งเป็นสมาชิกสภาผู้แทนราษฎรทั้งหมด 4 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 จังหวัดอุดรธานี สังกัดพรรคพลังใหม่
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดอุดรธานี สังกัดพรรคพลังใหม่
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดอุดรธานี สังกัดพรรคชาติประชาธิปไตย (พ.ศ. 2525)
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดอุดรธานี สังกัดพรรคปวงชนชาวไทย (พ.ศ. 2525)
ถึงแก่อนิจกรรม

ประยูร สุรนิวงศ์ ถึงแก่อนิจกรรมด้วยโรคหลอดเลือดสมอง เมื่อวันที่ 29 พฤษภาคม พ.ศ. 2541 สิริอายุ 65 ปี 3 เดือน 5 วัน
เครื่องราชอิสริยาภรณ์

พ.ศ. 2533 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2531 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
คอรี่ แอนด์ แจน

ระวังสับสนกับ เจนนี่-คอรี่
| คอรี่ แอนด์ แจน |
| --- | --- |

ข้อมูลพื้นฐาน
ที่เกิด:  กรุงเทพ ประเทศไทย
แนวเพลง: ทีนป็อป, ป๊อป, แดนซ์
ช่วงปี: 2540−2541
ค่ายเพลง: StarZone Music Records Co.,Ltd

อดีตสมาชิก: คอรี่ ลีย์ รอบิ้นส์  แจน บุรกรรมโกวิท
คอรี่ แอนด์ แจน (อังกฤษ: COREY & JAN) เป็นศิลปินดูโอ้หญิงเบอร์แรก ภายใต้สังกัด "StarZone Music Records (สตาร์โซน มิวสิคเรคคอร์ด)" โดยทั้งคู่มีผลงานร่วมกันเพียงระยะเวลาสั้น ออกอัลบั้มร่วมกัน 1 ชุด ในปีพ.ศ. 2540
ประวัติ

คอรี่ แอนด์ แจน (Corey & Jan) ศิลปินดูโอ้หญิงเบอร์แรก ทั้งสองออกอัลบั้มภายใต้สังกัด "StarZone Music Records" ซึ่งเป็นค่ายเล็กๆในช่วงนั้น มีสมาชิก 2 คน ได้แก่ "คอรี่ ลีย์ รอบิ้นส์" ซึ่งเธอเป็นลูกครึ่งไทย-อเมริกัน มีชื่อไทยว่า "อพชินี อุตตมะโยธิน" และ "แจน บุรกรรมโกวิท" ทั้งคู่เป็นเพื่อนสนิทกันตั้งแต่ช่วงวัยเด็ก ซึ่งพวกเขาเรียนโรงเรียน Rasami British International School ด้วยกันในช่วงชั้นอนุบาล ภายหลัง คอรี่และแจน ก็ได้กลับมาเจอกันอีกครั้งและออกอัลบั้มร่วมกัน
คอรี่มีศักดิ์เป็นหลานสาวของ วสันต์ อุตตมะโยธิน นักแสดงตลก คอรี่เข้าสู่วงการตั้งแต่ช่วงวัยเด็ก โดยผ่านการถ่ายแบบนิตยสาร และถ่ายโฆษณามาแล้วมากมาย ไม่ว่าจะเป็น โฆษณายาสีฟันคอลเกต , นมผงตราหมี เป็นต้น เธอเริ่มเข้าสู่วงการเพลงจากการประกวดร้องเพลงเวที "Beau Singing Contest" ของ สุนิตา ลีติกุล ในปีพ.ศ. 2539 ซึ่งเธอได้รางวัลรองชนะเลิศอันดับ 1
แจน บุรกรรมโกวิท สาวน้อยวัย 16 ปี แจนเข้าสู่วงการบันเทิงจากการถ่ายโฆษณา แจนมีประสบการณ์ร้องเพลงจากการเป็นคณะนักร้องประสานเสียงที่โรงเรียนนานาชาติ ISB และเรียนร้องเพลงกับ มณีนุช เสมรสุต
ประวัติ > งานเพลง

21 ตุลาคม พ.ศ. 2540 คือวันวางจำหน่ายอัลบั้มชุดแรกของ "คอรี่ แอนด์ แจน" ศิลปินดูโอ้ภายใต้สังกัด StarZone Music Records และทั้งคู่มีคอนเสิร์ตเปิดตัวอัลบั้มครั้งแรกในชื่อ "COREY & JAN Launch Party - Mini Concert" ซึ่งจัดที่ Hollywood Place, Bangkok
อัลบั้มชุดแรกของพวกเธอแนวเพลง ป๊อป, แดนซ์ ที่มีกลิ่นอายอิเล็กทรอนิกแดนซ์ เปิดตัวด้วยเพลงช้า "คำขอสุดท้าย (The Last Words)" ต่อด้วยเพลง "อดทน (Be'  Storng)" , "ความจริงจากใจ (I Still Have You)" และเพลง "ใครช่วยที (Somebody Help!!)" โดยมี ศิริศักดิ์ ศิริโชตินันท์ (ตำแหน่ง Producer) และ ประภาพร ภัทรวุฒิวงศ์ (Executive Producer)
ภายหลังที่ทั้งคู่ไม่ได้ทำงานเพลงร่วมกันต่อ คอรี่ ได้ย้ายสังกัดไป จีเอ็มเอ็ม แกรมมี่ ออกอัลบั้มคู่กับ เจนสุดา ปานโต ส่วน แจน หลังจากนั้นเธอก็มีผลงานบ้างประปราย และกลับไปศึกษาต่อในระดับมหาวิทยาลัย
อัลบั้ม > Album "COREY & JAN" (ค.ศ. 1997)

คำขอสุดท้าย (The Last Words)
- ขับร้อง คอรี่ , แจน / คำร้อง: นายหมู่ , ทำนอง/เรียบเรียง: ปณัฐ นาควัชระ
อดทน (Be'  Storng)
- ขับร้อง คอรี่ , แจน / คำร้อง: กิตยาพรรณ ภานุพัฒน์ , ทำนอง/เรียบเรียง: ALIEN
รักกันไว้
- ขับร้อง คอรี่ , แจน / คำร้อง: สุนีย์ ศรีนานา , ทำนอง/เรียบเรียง: ALIEN
ความจริงจากใจ (I Still Have You)
- ขับร้อง คอรี่ , แจน / คำร้อง: กิตยาพรรณ ภานุพัฒน์ , ทำนอง/เรียบเรียง: MR.J.COOL
ใครช่วยที (Somebody Help!!)
- ขับร้อง คอรี่ , แจน / คำร้อง: ประชา ศรีวรา , ทำนอง/เรียบเรียง: ALIEN
ฉันยังมีเธอ
- ขับร้อง คอรี่ / คำร้อง: กิตยาพรรณ ภานุพัฒน์ , ทำนอง/เรียบเรียง: MR.J.COOL
โกย
- ขับร้อง คอรี่ , แจน / คำร้อง: กิตยาพรรณ ภานุพัฒน์ , ทำนอง/เรียบเรียง: ALIEN
ดูให้แน่นอน
- ขับร้อง แจน / คำร้อง: ประชา ศรีวรา , ทำนอง/เรียบเรียง: MR.J.COOL
พอกันที
- ขับร้อง คอรี่ , แจน / คำร้อง: ประชา ศรีวรา , ทำนอง/เรียบเรียง: ALIEN
ความรักจะเกิด
- ขับร้อง คอรี่ , แจน / คำร้อง: สุนีย์ ศรีนานา , ทำนอง/เรียบเรียง: ALIEN
Concert

"COREY & JAN Launch Party - Mini Concert" สถานที่จัดงาน Hollywood Place, Bangkok (วันที่ 21 ตุลาคม 2540)
"คอนเสิร์ต TV.5" สถานที่จัดงาน ททบ.5 (วันที่ 11 พฤศจิกายน2540)
"คอนเสิร์ต Happy Birthday" สถานที่จัดงาน ททบ.5 (วันที่ 30 พฤศจิกายน2540)
"คอนเสิร์ต โลกดนตรี ททบ.5" สถานที่จัดงาน ลานเอนกประสงค์เวิลด์เทรดเซ็นเตอร์ (วันที่ 17 ธันวาคม 2540)
"Entrance Launch Concert" สถานที่จัดงาน จังหวัดเชียงใหม่ (วันที่ 20 ธันวาคม 2540)
"Entrance Launch Concert" สถานที่จัดงาน จังหวัดขอนแก่น (วันที่ 27 ธันวาคม 2540)
"ซุปเปอร์คอนเสิร์ต" สถานที่จัดงาน เดอะมอลล์บางแค (มกราคม 2541)
มงคลกิตติ์ สุขสินธารานนท์

| มงคลกิตติ์ สุขสินธารานนท์ |
| --- | --- |

สมาชิกสภาผู้แทนราษฎร แบบบัญชีรายชื่อ
ดำรงตำแหน่ง 24 มีนาคม พ.ศ. 2562 – 17 กุมภาพันธ์ พ.ศ. 2566
หัวหน้าพรรคไทยศรีวิไลย์
ดำรงตำแหน่ง 17 ธันวาคม พ.ศ. 2566 – 26 เมษายน พ.ศ. 2567
ดำรงตำแหน่ง 10 มิถุนายน พ.ศ. 2561 – 26 พฤษภาคม พ.ศ. 2566
ที่ปรึกษาหัวหน้าพรรคประชาธิปัตย์
อยู่ในวาระ
เริ่มดำรงตำแหน่ง  23 พฤษภาคม พ.ศ. 2567
 
ข้อมูลส่วนบุคคล
เกิด: ธนะ สุขสินธารานนท์ 25 กันยายน พ.ศ. 2524 (43 ปี) อำเภอเมืองพิษณุโลก จังหวัดพิษณุโลก ประเทศไทย
พรรคการเมือง: ประชาราช (2550–2553) เสรีรวมไทย (2556–2561) ไทยศรีวิไลย์ (2561–2567) ประชาธิปัตย์ (2567–ปัจจุบัน)
คู่สมรส: พัทธนันท์ ฤทธิ์ชัยเรืองเดช (2549–2553, 2562–ปัจจุบัน) ภคอร จันทรคณา (2553–2561)
บุตร: บวรลักษณ์  สุขสินธารานนท์   พิชญ์ภณิตา สุขสินธารานนท์   ณัฏฐพล ฤทธิ์ชัยเรืองเดช   ญดา ฤทธิ์ชัยเรืองเดช

มงคลกิตติ์ สุขสินธารานนท์ (เกิด 25 กันยายน พ.ศ. 2524) ชื่อเล่น เต้ เป็นนักการเมืองชาวไทย ที่ปรึกษาหัวหน้าพรรคประชาธิปัตย์ (เฉลิมชัย ศรีอ่อน) อดีตหัวหน้าพรรคไทยศรีวิไลย์ อดีตสมาชิกสภาผู้แทนราษฎร แบบบัญชีรายชื่อ อดีตเลขาธิการคณะกรรมการภาคีเครือข่ายต่อต้านการทุจริตคอร์รัปชั่นแห่งชาติ อดีตอาจารย์โรงเรียนจิตรลดา ปัจจุบันสังกัดพรรคประชาธิปัตย์
ประวัติ

มงคลกิตติ์ สุขสินธารานนท์ เดิมชื่อ ธนะ สุขสินธารานนท์ หรือ ธนะ แซ่มุ่ย เกิดที่ โรงพยาบาลพุทธชินราช      อำเภอ เมืองพิษณุโลก  จังหวัดพิษณุโลก บุตรชายของนายธนกร ศรีบุญมาก (แซ่ตั้ง) (ถึงแก่กรรม) และ นางรัตนวรรณ แซ่สั่ว มีศักดิ์เป็นหลานของ ศ.ดร.เกริกเกียรติ พิพัฒน์เสรีธรรม
การศึกษา

มงคลกิตติ์ สุขสินธารานนท์  จบการศึกษาระดับประถมวัย อนุบาล 1-2 จากโรงเรียนไทยกล้าวิทยา  อนุบาล 3 โรงเรียนบ้านพลายชุมพล จบการศึกษาระดับประถมศึกษา โรงเรียนวัดศรีวิสุทธาราม มัธยมศึกษาตอนต้น โรงเรียนพิษณุโลกพิทยาคม จบการศึกษา ประกาศนียบัตรวิชาชีพ (ปวช.) สาขาเตรียมวิศวกรรมไฟฟ้าและอิเล็กทรอนิกส์ จากสถาบันเทคโนโลยีพระจอมเกล้าพระนครเหนือ จบการศึกษาระดับอุดมศึกษา คณะวิศวกรรมศาสตรบัณฑิต ภาควิชาวิศวกรรมไฟฟ้า สาขา วิศวกรรมไฟฟ้ากำลัง จากมหาวิทยาลัยเทคโนโลยีพระจอมเกล้าพระนครเหนือ รัฐศาสตรมหาบัณฑิต (การเมืองการปกครอง)  MPE-18 จากมหาวิทยาลัยธรรมศาสตร์ และ รัฐประศาสนศาสตรดุษฎีบัณฑิตจากมหาวิทยาลัยชินวัตร (สอบประมวลความรู้  และ สอบ 3 บท ผ่าน)
บทบาททางการเมือง

มงคลกิตติ์ สุขสินธารานนท์ เข้าสู่สนามการเมืองครั้งแรกในปี พ.ศ. 2550 ด้วยการลงสมัครสมาชิกสภาผู้แทนราษฎร เขตบางซื่อ (เขตเลือกตั้งที่ 11) ในสังกัดพรรคประชาราช แต่ไม่ได้รับเลือกตั้งโดยได้เพียง 1,357 คะแนน ต่อมาในปี พ.ศ. 2562 มงคลกิตติ์เป็นหัวหน้าพรรคไทยศรีวิไลย์ และได้ลงสมัครสมาชิกสภาผู้แทนราษฎรแบบบัญชีรายชื่อในนามของพรรคไทยศรีวิไลย์ และ ได้รับการเลือกตั้งด้วยคะแนนเสียง 60,354 คะแนน ช่วงต้นรัฐบาล ฐานะ ฝ่ายรัฐบาล-ฝ่ายค้านอิสระ ปี 2562-2563 ต่อมาช่วงปลายปี 2563-2566 มาอยู่ในฐานะ ฝ่ายค้าน  และ โฆษก-กรรมาธิการการทหาร สภาผู้แทนราษฏร
ในการเลือกตั้งเมื่อปี พ.ศ. 2566 มงคลกิตต์ในฐานะหัวหน้าพรรคไทยศรีวิไลย์ได้นำพาพรรคลงเลือกตั้งอีกครั้ง ทว่าคราวนี้พรรคไทยศรีวิไลย์ไม่ได้รับเลือกตั้งเลยแม้ที่นั่งเดียว
ปลายเดือนเมษายน พ.ศ. 2567 มงคลกิตต์ได้เข้าสมัครเป็นสมาชิกพรรคประชาธิปัตย์ และในวันที่ 23 พฤษภาคม 2567 มงคลกิตต์ได้รับแต่งตั้งจากเฉลิมชัย ศรีอ่อน ให้เป็นที่ปรึกษาหัวหน้าพรรคประชาธิปัตย์
กระแสวิพากษ์วิจารณ์

มงคลกิตติ์พานักเรียนและผู้ปกครองกว่า 30 คนเข้ามารายงานตัว และให้สัมภาษณ์สื่อมวลชนเกี่ยวกับความไม่มั่นใจในศักยภาพของครูโรงเรียนบดินทรเดชา จนทำให้มีครูโต้ตอบ และขอให้เลิกยุ่งเกี่ยวกับโรงเรียนอีก พร้อมระบุว่าเขา ไม่มีความเกี่ยวข้องและยังทำให้โรงเรียนเสียชื่อเสียงมาอย่างต่อเนื่อง การปะทะคารมเกิดขึ้นหลายครั้ง ผสมด้วยเสียงโห่ไล่ของครูและนักเรียนที่ทนไม่ได้กับพฤติกรรมที่ไม่เหมาะสม
มงคลกิตติ์ถูกพูดถึงกรณีที่พรรคเพื่อไทยเสนอการตัดงบประมาณกองทัพด้วยถ้อยคำรุนแรงว่า "จะตบปาก" และไล่ให้ไปเป็นทหารที่ 3 จังหวัดชายแดนภาคใต้ ซึ่งชัชชาติ สิทธิพันธุ์ ได้ให้ความเห็นว่า นโยบายตัดงบประมาณของกองทัพ เป็นแนวทางของทุกกระทรวง และคุณหญิงสุดารัตน์ เกยุราพันธฺ์ ได้ให้ความเห็นว่า "ไม่ให้ราคากับคนเหล่านี้ แค่ชื่อยังไม่รู้จัก"
วันที่ 21 พฤษภาคม พ.ศ. 2562  มงคลกิตติ์ขอขมาต่อผู้บริหารมหาวิทยาลัยเทคโนโลยีพระจอมเกล้าพระนครเหนือ กรณีเคยกล่าวล่วงเกิน ก่อนหน้านี้ศิษย์เก่าและศิษย์ปัจจุบันพระจอมเกล้าพระนครเหนือ ได้เตรียมล่ารายชื่อถอดถอนมงคลกิตติ์ออกจากการเป็นสมาชิกสภาผู้แทนราษฎร
ต่อมา มงคลกิตติ์ ได้ให้สัมภาษณ์กับผู้สื่อข่าวและแสดงความเห็นต่อกรณีของ พรรณิการ์ วานิช  อดีตสมาชิกสภาผู้แทนราษฎร พรรคอนาคตใหม่ และ ปารีณา ไกรคุปต์ สมาชิกสภาผู้แทนราษฎร จังหวัดราชบุรี พรรคพลังประชารัฐ  ซึ่งเป็นกระแสวิพากษ์วิจารณ์ในเวลาต่อมา โดยมงคลกิตติ์ได้กล่าวว่า
"ในฐานะเด็กผู้ชายคนหนึ่ง ไม่ใช่ผู้แทนราษฎร ไม่เช่นนั้นอาจจะโดนสอบเรื่องจริยธรรม สมัยเป็นเด็กก็ชอบดูผู้หญิงสวย ๆ ตบกันก็จะยืนดู    แต่จะไม่ห้าม เพราะรู้สึกสนุกดี"ถ้าให้เปรียบเทียบกัน ผมว่าคุณปารีณาสวยกว่าเยอะ ขนาดอายุ 40 กว่า มีลูกหนึ่ง ยังดูแลตัวเองดีขนาดนี้ ในขณะที่คุณพรรณิการ์ อายุน้อยกว่า ยังดูดีสู้ไม่ได้เลย อาจจะสดกว่า แต่คุณปารีณาสวยกว่าแน่นอน เอาจริง ๆ ผมอยากจะเห็นเขาตบกันในสภาฯ แล้วจะไม่ห้าม เพราะถ้าเราไปห้าม ทั้งสองฝ่ายอารมณ์ยังไม่สุด ให้เขาตบกันให้เรียบร้อย ถ้าเหนื่อยเขาก็หยุดเอง สุดท้ายเขาอาจจะมารักกันก็ได้"
วันที่ 15 ธันวาคม พ.ศ. 2564 มงคลกิตติ์ได้ลาประชุมสภาผู้แทนราษฏรและเชิญชวนนักเรียนช่าง ไปดูภาพยนตร์เรื่อง 4 KINGS อาชีวะ ยุค 90 ที่โรงภาพยนตร์เอสพลานาด สาขาแคราย ฟรีจำนวน 100 ที่นั่ง โดยมีเงื่อนไขว่าต้องใส่เสื้อช๊อป  กางเกงยีนส์  และรองเท้าคอนเวิร์ส ในการเข้าชมภาพยนตร์เรื่องดังกล่าว
โดยมงคลกิตตฺ์ได้ชี้แจงเหตุผลในการลาการประชุมสภาผู้แทนราษฎรว่าเป็น "ภารกิจกับประชาชน พานักศึกษาไปดูหนัง 4 kings เวลา 14.00-19.00 น." พร้อมทั้งได้ระบุข้อความผ่านเฟสบุ๊คส่วนตัวว่า "ผมทำตามระเบียบสภาแล้วนะครับ พี่ศรีสุวรรณ กับสิระ หลักสี่ อย่าไปร้องผมผิดจริยธรรมอีกนะครับ ว่างมาดูด้วยกัน แต่อย่าลืมใส่ช๊อปมานะ กติกา ปล:ผมมันเด็กช่าง มีลิมิตความอดทน”
เมื่อช่วงกุมภาพันธ์ 2565 ดาราสาว แตงโม -  ภัทรธิดา พัชรวีระพงษ์ พลัดตกน้ำที่เจ้าพระยาบริเวณสะพานพระราม 7 มงคลกิตต์ได้เข้ามามีส่วนโดยยื่นหลักฐานทางคดีแก่เจ้าหน้าที่ แต่สังคมก็มีข้อกังขาว่าเป็นหลักฐานที่ไม่มีน้ำหนักและเพียงด้านเดียวเท่านั้น อาทิ การพบคลิปวิดิโอที่บ่งชี้ว่าดาราสาวกำลังตะเกียกตะกายในน่านน้ำ แต่มีพยานบุคคลคือนายวินิต ตรีปัญญาที่เป็นคนหาปลายืนกรานว่าคือขอนไม้ ภายหลังมงคลกิตต์ได้ขอโทษนายวินิตและทั้งคู่ถอนคดีหมิ่นประมาทแล้ว รวมไปถึงกรณีผ้าคลุมเอวสีขาวของดาราสาวในวันเกิดเหตุ โดยอ้างว่าอยู่กับบังแจ็ค โดยมีบุคคลนำมามอบให้ที่สหรัฐฯ ภายหลัง กรรชัย กำเนิดพลอย พิธีกรชื่อดังเผยในรายการเที่ยงวันทันเหตุการณ์ว่าได้รับสายจากเลขารัฐมนตรีว่าการกระทรวงยุติธรรมในรายการระบุว่าตัวเชือกคลุมดังกล่าวยังอยู่กับร่างดาราสาว
อิสระ เสรีวัฒนวุฒิ

| อิสระ เสรีวัฒนวุฒิป> ม. ท.ช. ต.ภ. |
| --- | --- |

สมาชิกสภาผู้แทนราษฎร   แบบบัญชีรายชื่อ
ดำรงตำแหน่ง 13 กันยายน พ.ศ. 2562 – 20 มกราคม พ.ศ. 2566
 
ข้อมูลส่วนบุคคล
เกิด: 12 ตุลาคม พ.ศ. 2526 (41 ปี) กรุงเทพมหานคร ประเทศไทย

รองศาสตราจารย์ อิสระ เสรีวัฒนวุฒิ (เกิด 12 ตุลาคม พ.ศ. 2526) รองเลขาธิการสถาบันพระปกเกล้า  อดีตที่ปรึกษาประธานรัฐสภา อดีตสมาชิกสภาผู้แทนราษฎรแบบบัญชีรายชื่อ และอดีตเลขานุการประธานรัฐสภา
ประวัติ

อิสระ เสรีวัฒนวุฒิ เกิดเมื่อวันที่ 12 ตุลาคม พ.ศ. 2526 ที่กรุงเทพมหานคร มีชื่อเล่นว่า “บิล”  เป็นบุตรคนโตในจำนวน 3 คน ครอบครัวประกอบธุรกิจด้านชิ้นส่วนยานยนต์โดยร่วมทุนกับบริษัททั้งในภาคพื้นเอเชียและยุโรป
การศึกษา

อิสระ เสรีวัฒนวุฒิ จบการศึกษาระดับประถมศึกษาที่โรงเรียนกรุงเทพคริสเตียนวิทยาลัย ระดับมัธยมศึกษาตอนต้นที่โรงเรียนสวนกุหลาบวิทยาลัย ระดับมัธยมศึกษาตอนปลายที่โรงเรียนเตรียมอุดมศึกษา และปริญญาตรี (เกียรตินิยม) สาขาวิศวกรรมเคมี จากคณะวิศวกรรมศาสตร์ จุฬาลงกรณ์มหาวิทยาลัย ปริญญาโทสาขาวิชารัฐประศาสนศาสตร์ จากมหาวิทยาลัยรามคำแหง และปริญญาเอกด้านวิศวกรรมศาสตร์ จาก Imperial College London (ทุน Marie Courie Fellowship ของสหภาพยุโรป) ต่อมา ในปี พ.ศ. 2567  อิสระ ได้เข้ารับปริญญานิติศาสตรดุษฎีบัณฑิตกิตติมศักดิ์ จากมหาวิทยาลัยมหาจุฬาลงกรณราชวิทยาลัย
นอกจากนี้ อิสระ ได้เข้ารับการอบรมในหลักสูตรความรู้เฉพาะด้าน ได้แก่
ประกาศนียบัตรกฎหมายสัญญา (Contract Laws), Harvard Law School, มหาวิทยาลัยฮาร์วาร์ด, สหรัฐอเมริกา
ประกาศนียบัตรกฎหมายทรัพย์สินทางปัญญา (Intellectual Property Law), University of Pennsylvania Law School, มหาวิทยาลัยแห่งเพนซิลเวเนีย, สหรัฐอเมริกา
ประกาศนียบัตรสนธิสัญญาความร่วมมือด้านสิทธิบัตร (Patent Cooperation Treaty), WIPO Academy, องค์การสหประชาชาติ
ประกาศนียบัตรหลักสูตรผู้เชี่ยวชาญกฎหมายภาษีอากร (Specialist Bar on Taxation), ศาลภาษีอากรกลาง, ศาลยุติธรรม
ประกาศนียบัตรการบริหารแบบ Six-Sigma, British Standard Institute, กรุงลอนดอน, สหราชอาณาจักร
ประกาศนียบัตรการจัดการภาครัฐและภาคเอกชน, สถาบันบัณฑิตพัฒนบริหารศาสตร์ (NIDA)
ประกาศนียบัตรการจัดการด้านการตลาด (คะแนนดีเด่น), Holmes Institute, กรุงซิดนีย์, ออสเตรเลีย
ใบประกอบวิชาชีพวิศวกรอาเซียน (ASEAN Chartered Professional Engineer)
ใบประกอบวิชาชีพวิศวกรภูมิภาคเอเชีย-แปซิฟิค หรือเอเปค (APEC Engineer)
การทำงาน

อิสระ มีประสบการณ์การทำงานร่วมกับองค์กรที่มีความเชี่ยวชาญเฉพาะทางด้านวิศวกรรมในต่างประเทศ อาทิ International Test Centre for CO2 Capture ประเทศแคนาดา และ MET Evonik ภายใต้กรอบความร่วมมือแห่งสหภาพยุโรป ประเทศสหราชอาณาจักร อีกทั้งยังผ่านการทดสอบและได้รับใบประกอบวิชาชีพในระดับสามัญวิศวกร สาขาอุตสาหการ จากสภาวิศวกรไทย
ในด้านธุรกิจ อิสระ รับช่วงบริหารธุรกิจของครอบครัว ได้ขยายกิจการและการลงทุนไปยังภาคพื้นยุโรป และตัดสินใจย้ายฐานการผลิตจากประเทศอิตาลีและประเทศโรมาเนียมายังประเทศไทย ปัจจุบันอิสระดำรงตำแหน่งกรรมการบริหารของบริษัทและกลุ่มบริษัทในเครือฯ และประธานหอการค้าโรมาเนีย-ไทย ทั้งนี้ จากผลงานด้านการส่งเสริมเศรษฐกิจระหว่างสองประเทศ ทำให้รัฐบาลโรมาเนีย โดยประธานาธิบดี H.E.  Mr. Klaus Werner Iohannis จึงออกกฤษฏีกามอบเครื่องอิสริยาภรณ์ “the Industrial and Commercial Merit” ชั้น Officer เพื่อเป็นเกียรติแก่ อิสระ
ด้วยประสบการณ์ทำงานและธุรกิจที่เกี่ยวข้องกับภูมิภาคยุโรป ส่งผลให้ประเทศมอลโดวาเสนอแต่งตั้งให้เขาดำรงตำแหน่งกงสุลกิตติมศักดิ์และหัวหน้าคณะผู้แทนทางการกงสุลของสาธารณรัฐมอลโดวาประจำประเทศไทยคนแรก พระบาทสมเด็จพระปรมินทรมหาภูมิพลอดุลยเดช บรมนาถบพิตร ได้ทรงพระกรุณาโปรดเกล้าโปรดกระหม่อมให้รัฐมนตรีว่าการกระทรวงการต่างประเทศออกอนุมัติบัตรรับรองให้ ดร. อิสระ ดำรงตำแหน่งกงสุลกิตติมศักดิ์ฯ และเขายังได้รับเชิญให้เป็นกรรมการบริหารสมาคมคณะกงสุลกิตติมศักดิ์ (ประเทศไทย) ด้วย
การทำงาน > งานด้านตุลาการ

นอกจากงานด้านการศึกษา อิสระ ยังได้รับแต่งตั้งให้ดำรงตำแหน่งด้านตุลาการ เช่น ผู้พิพากษาสมทบในศาลทรัพย์สินทางปัญญาและการค้าระหว่างประเทศกลาง เป็นต้น
การทำงาน > งานด้านนิติบัญญัติ

ก่อนหน้าและระหว่างที่ อิสระ ดำรงตำแหน่งสมาชิกสภาผู้แทนราษฎร (พ.ศ. 2562-2566) เขาได้รับแต่งตั้งให้ดำรงตำแหน่งต่างๆ ทางด้านนิติบัญญัติ ดังนี้
รองประธานและโฆษกคณะกรรมาธิการการเงิน การคลัง สถาบันการเงิน และตลาดการเงิน
คณะกรรมาธิการการป้องกันและปราบปรามการทุจริตประพฤติมิชอบ
คณะกรรมาธิการวิสามัญพิจารณาศึกษาข้อเท็จจริงและแนวทางการบริหารจัดการกองทุนเงินให้กู้ยืมเพื่อการศึกษา (กยศ.) (2562)
คณะกรรมาธิการวิสามัญพิจารณาศึกษาโครงการก่อสร้างอาคารรัฐสภาแห่งใหม่ (2562)
คณะกรรมาธิการวิสามัญพิจารณาร่างข้อบังคับว่าด้วยประมวลจริยธรรมของสมาชิกสภาผู้แทนราษฎรและกรรมาธิการ พ.ศ. ...  (2562)
คณะกรรมาธิการวิสามัญพิจารณาร่างข้อบังคับการประชุมสภาผู้แทนราษฎร (2563)
คณะกรรมาธิการวิสามัญพิจารณามีมติให้รับฟังความคิดเห็นของนักเรียน นิสิต นักศึกษา เยาวชน และประชาชน (2563)
คณะกรรมาธิการวิสามัญพิจารณาร่างพระราชบัญญัติว่าด้วยการออกเสียงประชามติ พ.ศ. ....  (2564)
คณะกรรมาธิการวิสามัญพิจารณาร่างพระราชบัญญัติโอนงบประมาณรายจ่าย พ.ศ. ....  (2564)
คณะกรรมาธิการวิสามัญพิจารณาร่างพระราชบัญญัติบริษัทมหาชนจำกัด (ฉบับที่ ..) พ.ศ. ....  (2564)
การทำงานการเมือง

อิสระ สมัครเป็นสมาชิกพรรคประชาธิปัตย์ และเมื่อวันที่ 11 พฤศจิกายน 2561 พรรคประชาธิปัตย์ได้จัดการประชุมใหญ่วิสามัญ เพื่อเลือกตั้งหัวหน้าพรรคและคณะกรรมการบริหารพรรคชุดใหม่ตามข้อบังคับพรรค เพื่อให้เกิดความสอดคล้องกับกฎหมายพรรคการเมืองฉบับใหม่ อิสระ เสรีวัฒนวุฒิ ได้รับการเสนอชื่อและได้รับเลือกตั้งให้ดำรงตำแหน่งรองเลขาธิการพรรคประชาธิปัตย์ ด้วยมติที่ประชุมเป็นเอกฉันท์จากที่กำหนดในข้อบังคับ อิสระได้รับการยกเว้นในคุณสมบัติการเป็นสมาชิกพรรคฯ ครบ 5 ปีจึงจะมีสิทธิ์เป็นกรรมการบริหารพรรคฯ ในการเลือกตั้งสมาชิกสภาผู้แทนราษฎร ปี 2562 ดร.อิสระลงสมัครเป็นสมาชิกผู้แทนราษฎรแบบบัญชีรายชื่อ และได้รับการจัดให้อยู่ในลำดับที่ 23 ของพรรคประชาธิปัตย์
ในการเข้ารับตำแหน่งประธานรัฐสภาและประธานสภาผู้แทนราษฎรของนายชวน หลีกภัย ได้แต่งตั้ง อิสระ เสรีวัฒนวุฒิ เป็นข้าราชการรัฐสภาฝ่ายการเมืองระดับบริหาร ในตำแหน่ง “เลขานุการประธานรัฐสภา” (Chief Presidential Secretary)
กระทั่งวันศุกร์ที่ 13 กันยายน พ.ศ. 2562 ก่อนการประชุมสภานายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ และ ส.ส. บัญชีรายชื่อ พรรคประชาธิปัตย์ ได้ยื่นหนังสือลาออกจากการเป็นสมาชิกสภาผู้แทนราษฎรต่อนายชวน หลีกภัย ประธานสภาผู้แทนราษฎรโดยให้มีผลทันทีส่งผลให้ อิสระ ขยับขึ้นมาทำหน้าที่แทน
ต่อมาเมื่อวันที่ 20 มกราคม พ.ศ. 2566 อิสระได้ลาออกจากสมาชิกสภาผู้แทนราษฎร และนายชวน หลีกภัย ได้ลงนามในคำสั่งแต่งตั้งให้ดำรงตำแหน่ง ที่ปรึกษาประธานรัฐสภา ซึ่งเป็นตำแหน่งสูงสุดของข้าราชการรัฐสภาฝ่ายการเมือง
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 อิสระได้เป็นผู้สมัครรับเลือกตั้งแบบบัญชีรายชื่อ ของพรรคประชาธิปัตย์ ในลำดับที่ 15 แต่ไม่ได้รับเลือกตั้ง
ต่อมาภายหลังการลาออกจากตำแหน่งหัวหน้าพรรคประชาธิปัตย์ของจุรินทร์ ลักษณวิศิษฏ์ เขาได้รับการกล่าวถึงผ่านสื่อมวลชนว่าจะเป็นบุคคลที่มาดำรงตำแหน่งหัวหน้าพรรคประชาธิปัตย์คนต่อไป แต่ต่อมาเจ้าตัวปฏิเสธว่าไม่มีความประสงค์จะเป็นหัวหน้าพรรคประชาธิปัตย์
การทำงานการเมือง > การดำรงตำแหน่ง

นอกจากดำรงตำแหน่งสมาชิกสภาผู้แทนราษฎร แบบบัญชีรายชื่อ พรรคประชาธิปัตย์แล้ว อิสระ ยังได้รับการแต่งตั้งให้ดำรงตำแหน่งต่าง ๆ ทั้งในระดับนานาชาติและภายในประเทศดังนี้
กรรมาธิการในคณะกรรมาธิการสามัญสหภาพรัฐสภาระหว่างประเทศว่าด้วยการพัฒนาที่ยั่งยืน การคลัง และการค้า (Inter-Parliamentary Union : IPU Committee on Sustainable Development, Finance and Trade)
กรรมการบริหารยุวสมาชิกรัฐสภาของสหภาพรัฐสภา (Member of the Board of the IPU Forum of Young Parliamentarians)
สมาชิกคณะมนตรีบริหารด้านความปลอดภัยบนท้องถนนในภูมิภาคเอเซียตะวันออกเฉียงใต้แห่งอาเซียนร่วมกับองค์การอนามัยโลก (Leadership Council ASEAN-WHO South-East Asia for Road Safety Network)
ที่ปรึกษาคณะกรรมการบริหาร กลุ่มมิตรภาพรัฐสภาไทย-โรมาเนีย
รองประธานคณะกรรมการบริหาร กลุ่มมิตรภาพรัฐสภาไทย-โปรตุเกส
เลขานุการและคณะกรรมการบริหาร กลุ่มมิตรภาพรัฐสภาไทย-เบลเยียม
สมาชิกกลุ่มมิตรภาพรัฐสภาไทย-สหราชอาณาจักร
สมาชิกกลุ่มมิตรภาพรัฐสภาไทย-ลิทัวเนีย
กรรมาธิการอื่น ๆ อีกหลายคณะในสภาผู้แทนราษฎร
เครื่องราชอิสริยาภรณ์

• พ.ศ. 2567 เครื่องอิสริยาภรณ์ “the Industrial and Commercial Merit” ชั้น Officer ของประเทศโรมาเนีย
พ.ศ. 2566 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2564 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2565 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 3 ตติยดิเรกคุณาภรณ์ (ต.ภ.)
แหล่งข้อมูลอื่น

อิสระ เสรีวัฒนวุฒิ ที่เฟซบุ๊ก
กรดไนตริก

Chemical compound
กรดไนตริก หรือ กรดดินประสิว (อังกฤษ: Nitric acid) เป็นกรดที่มีอันตราย หากสัมผัสจะทำให้เกิดแผลไหม้ขั้นรุนแรง กรดไนตริกนี้ ค้นพบโดยการสังเคราะห์ โดย "Muslim alchemist Jabir ibn Hayyan" ประมาณ ค.ศ. 800 กรดไนตริกบริสุทธ์ 100% (ปราศจากน้ำ) จะเป็นของเหลวที่มีความหนาแน่น 1,552 กิโลกรัม/ลูกบาศก์เมตร และจะเป็นของแข็งที่อุณหภูมิ -42 °C ลูกบาศก์ โดยจะเป็นผลึกสีขาว และจะเดือดที่อุณหภูมิ 83 °C แต่ก็สามารถเดือดในที่ ที่มีแสงสว่าง ทั้ง ๆ ที่อยู่ในอุณหภูมิห้อง
สารประกอบเคมีในกรดไนตริก (HNO3) , หรือ อควา ฟอร์ติส (aqua fortis) หรือ สปิริต ออฟ ไนเตอร์ (spirit of nitre) เป็นของเหลวที่กัดกร่อนและไม่มีสี เป็นกรดที่มีพิษที่สามารถทำให้เกิดแผลไฟไหม้อย่างรุนแรง สารละลายที่มีกรดไนตริกมากกว่า 86% เรียกว่า fuming nitric acid และสามารถกัดกร่อนโลหะมีตระกูล ได้ ซึ่งสามารถแบ่งได้เป็น 2 ประเภท คือ ขาว (white fuming nitric acid) และแดง (red fuming nitric acid)
แหล่งข้อมูลอื่น

NIOSH Pocket Guide to Chemical Hazards
National Pollutant Inventory – Nitric Acid Fact Sheet
Calculators: surface tensions เก็บถาวร 2020-02-22 ที่ เวย์แบ็กแมชชีน, and densities, molarities and molalities เก็บถาวร 2020-02-22 ที่ เวย์แบ็กแมชชีน of aqueous nitric acid
| ด ค กสารประกอบไฮโดรเจน (H) |
| --- | --- |
 H3AsO3  H3AsO4  HAt  HSO3F  HBF4  HBr  HBrO  HBrO2  HBrO3  HBrO4  HCl  HClO  HClO2  HClO3  HClO4  HCN  HCNO  H2CrO4/H2Cr2O7  H2CO3  H2CS3  HF  HFO  HI  HIO  HIO2  HIO3  HIO4  H2MoO4  HNC  HNCO  HNO  HNO3  H2N2O2  HNO5S  H3NSO3  H2O  H2O2  H2O3  H3PO2  H3PO3  H3PO4  H4P2O7  H5P3O10  H2PtCl6  H2S  H2Se  H2SeO3  H2SeO4  H4SiO4  H2SiF6  H2SO3  H2SO4  H2SO5  H2S2O3  H2S2O6  H2S2O7  H2S2O8  CF3SO3H  H2Te  H2TeO3  H6TeO6  H4TiO4  H2Po  H3VO4  HCo(CO)4 
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  ญี่ปุ่น  เช็กเกีย
ตระกูลภาษาขร้า–ไท

ตระกูลภาษาขร้า–ไท (อังกฤษ: Kra–Dai languages) หรือรู้จักกันในนาม ไท–กะได (Tai–Kadai) และ ไดอิก (Daic) เป็นตระกูลภาษาในเอเชียตะวันออกเฉียงใต้ภาคพื้นทวีป จีนตอนใต้ และอินเดียตะวันออกเฉียงเหนือ ภาษาทั้งหมดในตระกูลนี้เป็นภาษาที่มีวรรณยุกต์ เช่น ภาษาไทยและภาษาลาว ซึ่งเป็นภาษาประจำชาติของประเทศไทยและประเทศลาว ตามลำดับ ประชากรประมาณ 93 ล้านคนพูดภาษาตระกูลขร้า–ไท โดยร้อยละ 60 พูดภาษาไทย เอทโนล็อก จัดให้ 95 ภาษาอยู่ในตระกูลนี้ โดย 62 ภาษาอยู่ในสาขาไท
ภาษาในตระกูล

ตระกูลภาษาขร้า–ไทประกอบด้วยกลุ่มภาษาที่จัดแบ่งไว้ 5 สาขา ดังนี้
กลุ่มภาษาขร้า (อาจเรียกว่า กะได หรือ เก-ยัง)
กลุ่มภาษากัม-ฉุ่ย (จีนแผ่นดินใหญ่ เรียกว่า ต้ง-ฉุ่ย)
กลุ่มภาษาไหล (เกาะไหหลำ)
กลุ่มภาษาไท (จีนตอนใต้และเอเชียตะวันออกเฉียงใต้)
ภาษาอังเบ (เกาะไหหลำ เรียกว่า ภาษาเบ)
ภาษาในตระกูล > กลุ่มภาษาไหล

ภาษาเจียมาว (Jiamao) เจียมาว (ไหหลำ)
ภาษาไหล (Hlai) (ไหหลำ)
ภาษาในตระกูล > กลุ่มภาษาขร้า

Yerong (จีนแผ่นดินใหญ่)
ภาษาเก้อหล่าว (Gelao) (เวียดนาม)
ภาษาลาติ (Lachi หรือ Lati) (เวียดนาม)
ภาษาลาติขาว (White Lachi) (เวียดนาม)
ภาษาปู้ยัง (Buyang) (จีนแผ่นดินใหญ่)
ภาษาจุน (Cun) (ไหหลำ)
ภาษาเอน (En) (เวียดนาม)
ภาษากวาเบียว (Qabiao) (เวียดนาม)
ภาษาลาคัว (Laqua) (เวียดนาม)
ภาษาลาฮา (Laha) (เวียดนาม)